**Kan jeg få en serviceaftale på min fjernvarmeunit når jeg**

**betaler kontant (Kontant kampagnepris)?**

Når du vælger tilslutning til fjernvarmen, hvor du har valgt at betale kontant for tilslutningen (Kontant kampagnepris), vil den fjernvarmeunit du får med i prisen være din ejendom.

Jf. Varmeforsyningsloven må Aabenraa-Rødekro Fjernvarme ikke afholde økonomiske aktiviteter på anlæg, der ikke er ejet af Aabenraa-Rødekro Fjernvarme. En serviceaftale på en fjernvarmeunit, som ikke er ejet af Aabenraa-Rødekro Fjernvarme vil være sådan en aktivitet.

Ud fra ovenstående kan vi desværre **ikke** tilbyde en serviceaftale når man har valgt Kontant Kampagnepris.

Ønsker du sikkerhed mod uforudsete omkostninger på fjernvarmeunitten, så bør du vælge at blive tilsluttet Aabenraa-Rødekro Fjernvarme via kampagnetilbuddet Komplet-abonnement.

Tilsluttes du med et Komplet-abonnement ejer Aabenraa-Rødekro Fjernvarme din fjernvarmeunit og vi vedligeholder den samt udskifter den når den er udtjent. Omkostningerne til vedligeholdelse og udskiftning afholdes alene af Aabenraa-Rødekro Fjernvarme og som kunde betaler du derfor kun et årligt abonnement.